CELEX: 32016R1354
Language: sl
Date: 2016-08-05 00:00:00
Title: Izvedbena uredba Komisije (EU) 2016/1354 z dne 5. avgusta 2016 o uvrstitvi določenega blaga v kombinirano nomenklaturo

10.8.2016   
            
            
               SL
            
            
               Uradni list Evropske unije
            
            
               L 215/1
            
         IZVEDBENA UREDBA KOMISIJE (EU) 2016/1354
   z dne 5. avgusta 2016
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (1) ter zlasti člena 57(4) in člena 58(2) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene Uredbi Sveta (EGS) št. 2658/87 (2), je treba sprejeti ukrepe za uvrstitev blaga iz Priloge k tej uredbi.
            
         
               (2)
            
            
               Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
            
         
               (3)
            
            
               Po teh splošnih pravilih bi bilo blago iz stolpca 1 razpredelnice iz Priloge treba uvrstiti pod oznako KN v stolpcu 2 na podlagi utemeljitve v stolpcu 3 navedene razpredelnice.
            
         
               (4)
            
            
               Primerno je določiti, da se lahko imetnik v skladu s členom 34(9) Uredbe (EU) št. 952/2013 še nekaj časa sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
            
         
               (5)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
   Člen 2
   V skladu s členom 34(9) Uredbe (EU) št. 952/2013 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 5. avgusta 2016
      
         
            Za Komisijo
         
         
            V imenu predsednika
         
         Stephen QUEST
         
            Generalni direktor za obdavčenje in carinsko unijo
         
      
   
   
      (1)  UL L 269, 10.10.2013, str. 1.
   
      (2)  Uredba Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (UL L 256, 7.9.1987, str. 1).
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Izdelek (t. i. „kartuša za toner“), sestavljen iz pravokotne plastične posode z merami približno 11 × 11 × 7 cm in napolnjen s tonerjem. Na zunanji strani kartuše so nameščeni verižni zobniki, ki so posebej oblikovani za uporabo v povezavi z določenimi mehanskimi deli specifičnih tiskalnikov. Znotraj kartuše je vrtljiv mehanizem, ki deluje v povezavi z verižnimi zobniki. Ko se kartuša za toner vstavi v tiskalnik, vrtenje preprečuje kopičenje tonerja. Kartuša je sposobna sproščati toner z elektrostatičnim privlačevanjem.
               
               
                  8443 99 90 
               
               
                  Uvrstitev opredeljujejo splošni pravili 1 in 6 za razlago kombinirane nomenklature, opomba 2(b) k oddelku XVI ter besedilo oznak KN 8443 , 8443 99  in 8443 99 90 .
                  Uvrstitev pod tarifno številko 3707  kot kemični preparat za fotografske namene je izključena, saj kartušo poleg tonerja sestavljajo tudi mehanski sestavni deli, kot so verižni zobniki in vrtljiv mehanizem.
                  Prisotnost specifičnih namenskih verižnih zobnikov pomeni, da je kartuša namenjena uporabi v točno določenem tiskalniku. Kartuša je bistvenega pomena za dejansko mehansko delovanje tiskalnika, saj mehanski deli tiskalnika delujejo v povezavi z mehanskimi deli kartuše in tiskalnik brez specifične kartuše ne bi mogel delovati (glej tudi mnenji SCO o uvrstitvi 8443.99/2 in 8443.99/3).
                  Izdelek je zato treba uvrstiti pod oznako KN 8443 99 90  kot del tiskalnika.